CELEX: 62021CN0750
Language: mt
Date: 2021-12-06 00:00:00
Title: Kawża C-750/21 P: Appell ippreżentat fis-6 ta’ Diċembru 2021 minn Pilatus Bank plc mid-digriet mogħti mill-Qorti Ġenerali (Id-Disa’ Awla) fl-24 ta’ Settembru 2021 fil-Kawża T-139/19, Pilatus Bank vs BĊE

28.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/16
            
         
      Appell ippreżentat fis-6 ta’ Diċembru 2021 minn Pilatus Bank plc mid-digriet mogħti mill-Qorti Ġenerali (Id-Disa’ Awla) fl-24 ta’ Settembru 2021 fil-Kawża T-139/19, Pilatus Bank vs BĊE
      (Kawża C-750/21 P)
      (2022/C 95/20)
      Lingwa tal-kawża: l-Ingliż
      
         Partijiet
      
      
         Appellant: Pilatus Bank plc (rappreżentant: O. Behrends, Rechtsanwalt)
      
         Parti oħra fil-proċedura: Il-Bank Ċentrali Ewropew (BĊE)
      
         Talbiet
      
      L-appellanti titlob li l-Qorti tal-Ġustizzja tordna:
      
                  —
               
               
                  tannulla d-digriet appellat;
               
            
                  —
               
               
                  tiddikjara nulla skont l-Artikolu 264 TFUE d-deċiżjoni tal-BĊE tal-21 ta’ Diċembru 2018 li tiddikjara lir-rikorrenti li l-BĊE ma kienx għadu kompetenti sabiex jiżgura s-sorveljanza prudenzjali diretta tagħha u sabiex jieħu miżuri fir-rigward tagħha;
               
            
                  —
               
               
                  sa fejn il-Qorti tal-Ġustizzja ma hijiex f’pożizzjoni li tiddeċiedi dwar il-mertu, tibgħat lura l-kawża quddiem il-Qorti Ġenerali sabiex tiddeċiedi dwar ir-rikors għal annullament, u
               
            
                  —
               
               
                  tikkundanna lill-BĊE għall-ispejjeż tal-appellanti u għall-ispejjeż tal-appell.
               
            
         Aggravji u argumenti prinċipali
      
      Insostenn tal-appell, l-appellanti tinvoka żewġ aggravji.
      L-ewwel aggravju bbażat fuq l-allegazzjoni li l-Qorti Ġenerali interpretat b’mod żbaljat id-dispożizzjonijiet tar-Regolament tal-Kunsill (UE) Nru 1024/2013 (1) billi assumiet li l-BĊE ma kienx għad fadallu kompetenza fir-rigward tal-appellanti bħala konsegwenza tal-fatt li l-appellanti tilfet il-liċenzja.
      It-tieni aggravju bbażat fuq l-allegazzjoni li l-Qorti Ġenerali tonqos milli tindirizza b’mod xieraq il-motivi tal-appellanti li ma jirrigwardawx l-allegat nuqqas ta’ kompetenza tal-BĊE.
      
         (1)  Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU 2013, L 278, p. 63).